Document ID: 32004R0574

32004R0574
L 090/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 574/2004 НА КОМИСИЯТА
от 23 февруари 2004 година
за изменение на приложения I и III към Регламент (ЕО) № 2150/2002 на Европейския парламент и на Съвета относно статистиката на отпадъците
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2150/2002 на Европейския парламент и на Съвета от 25 ноември 2002 г. относно статистиката на отпадъците (1), и по-специално член 1, параграф 5 и член 6, буква б) от него,
като има предвид, че:
(1)
По силата на член 6 от Регламент (ЕО) № 2150/2002 от Комисията се изисква да постанови мерки за изпълнението на този регламент.
(2)
Съгласно член 6, буква б) от Регламент (ЕО) № 2150/2002 Комисията може да адаптира спецификациите в приложенията към него.
(3)
Съгласно член 1, параграф 5 от Регламент (ЕО) № 2150/2002 от Комисията се изисква да създаде таблица за еквивалентност между статистическата номенклатура от приложение III към него и списъка на отпадъци, създаден с Решение 2000/532/ЕО на Комисията (2).
(4)
Следователно Регламент (ЕО) № 2150/2002 следва да бъде съответно изменен.
(5)
Предвидените в настоящия регламент мерки са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (3),
ПРИЕ НАСТОЯЩИЯ РЕГЛАМЕНТ:
Член 1
Приложенията към Регламент (ЕО) № 2150/2002 се изменят, както следва:
1.
Раздел 2, точка 1 от приложение I се заменя с приложение I към настоящия регламент.
2.
Приложение III се заменя от приложение II към настоящия регламент.
Член 2
Настоящият регламент влиза в сила на двадесетия ден след публикуването му в Официалeн вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 февруари 2004 година.

Labels: 19
20